Tfaqqa' pandemija. Żewġt iħbieb antiki, ejja nsemmuhom Clare u Chris, jibdew jibagħtu messaġġi lil xulxin fuq WhatsApp b'suġġerimenti ta' kotba x'jaqraw, sensiliet x'jaraw fuq Netflix, eċċ. Minħabba li t-tnejn dejjem qishom imġienen, għaddejjin minn ħaġa għall-oħra, flok messaġġi text jirrekordjawhom messaġġi awdjo. Chris jidħol fid-drawwa li jisma' l-messaġġi awdjo ta' Clare fi triqtu lura d-dar mill-uffiċċju. U jwieġeb b'messaġġ ieħor. Darba waħda, Clare u Chris jgħidu, "Kos, hawn qisna qed nisimgħu podcast personalizzat dwar il-kotba u l-qari u l-paroli u l-istejjer. Għax ma nirrekordjawx xi ħaġa simili għat-tfal Maltin, xej xej inżommulhom ftit kumpanija?" U hekk twieled il-podcast Fi kliem Clare Azzopardi, "Insomma ġennata vera ħelwa. Ġennata għax kollox mid-dar u kollox minn sempliċi mobile. Ħelwa għax l-idea wisq wisq ħelwa, li tagħmel xi ħaġa kompletament għat-tfal, li taf li huma maqfulin id-dar u li se ttihom xi ħaġa minn ġimgħa għal oħra, li ttihom dik l-istennija ... bħal meta aħna nistennew puntata ta' xi film interessanti minn ġimgħa għal oħra ... iva ġennata ħelwa." Kull ġimgħa Clare u Chris jippjanaw minn liema ktieb Clare se taqra, jiftehmu x'se jkun is-suġġett tal-parlata tagħhom – għalkemm, bejnietna, ladarba jaqbdu jpaċpċu jispiċċaw jiżvijaw mhux ħażin u jitkellmu ftit dwar kollox! U xi kultant, jistiednu wkoll lil xi ħbieb oħra tagħhom jingħaqdu magħhom fil-podcast. Ġa kellhom mistieden lil Trevor Żahra. Fil-ġimgħat li ġejjin se jkollhom lil Noel Tanti u oħrajn. "U fuq kollox ... bil-MALTI ... dejjem qisu xi kapolavur din li nagħmlu xi ħaġa bil-Malti," kompliet tgħidilna Clare dwar "U jiddispjaċini li nħarsu lejha hekk ... imma l-verità hi li aħna bbumbardjati bl-affarijiet bl-Ingliż ... u mbagħad it-tfal iktar u iktar ... mhux li qed jisimgħu wisq Malti fuq it-TV, radju eċċ ... biex ma ngħidx li mhu qed jisimgħu xejn għax m'hemm kważi xejn apposta għalihom. "Hawn bumbardament ta' affarijiet bħalissa ... imma naħseb li uniku. (U bejnietna, nista' nibqa' bil-piġama, u ħadd ma jkun jaf!) 🙂 " Ritratt ta' Austin Distel fuq Unsplash Episodju ġdid ta' joħroġ kull nhar ta' Tlieta filgħodu. Issibuh, flimkien mal-episodji kollha li ħarġu s'issa, fuq il-pjattaformi ewlenin tal-podcasting fosthom , inkella tistgħu sempliċiment tmorru hawn:
Mela darba faqqgħet pandemija, u ... Xpatapumm!